ได้แวะไปแถวสมุทรสงครามเลยมาลองร้านนี้ครับ 
มีที่จอดรถหน้าร้าน และ มีห้องแอร์ให้แต่คิดค่าแอร์นะครับ
ได้ยินมาว่าเชฟร้านนี้เคยทำอยู่ที่ ร้านแดง แล้วออกมาเปิดที่นี่ครับ เมนูคล้ายๆกัน แต่หน้าตาเมนูก็คล้ายกันครับ
ผมสั่งอาหารไปทั้งหมด 6 อย่างครับ
1. กุ้งทอดเกลือ จานใหญ่มากและกุ้งตัวใหญ่มากครับ ราคา 600 บาท รสชาติดีครับ แต่กุ้งตัวใหญ่เกินทำให้รสชาติที่เอาไปทอดไม่เข้าเนื้อกุ้งครับ
2. ปลากระพงทอดน้ำปลา 400 บาท ปลาตัวใหญ่มากครับ อร่อยครับ ด้านนอกกรอบ ชุ่มน้ำปลาหอมๆ
3. หมึกทอดกระเทียม 200 บาท ผมชอบรสชาติน้ำที่มากับหมึกแต่ หมึกหนาไปครับ ทำให้เหนียวและข้างในจืด
4. เนื้อปูนึ่ง 600 บาท เนื้อปูนึ่งหอมๆ ราดด้วยนมสดนิดหน่อย อร่อยดีครับ กินกับน้ำจิ้มซีฟู๊ด
5. ปลาทูทอด 150 บาท หนังด้านนอกกรอบ เนื้อปลาอร่อยเค็มๆครับ
6. แกงส้มผักรวมกุ้ง 300 บาท หม้อใหญ่ครับ รสชาติแกงอร่อยครับ กุ้งเยอะดีครับ ตัวไม่เล็กไปครับ
โดยรวมรสชาติอาหารถือว่าดีเลย ชอบครับ ไปอีกแน่นอนครับ